بو گون یوفا شامپیونلار لیگینده قروپ مرحله‌سینه یئکون وورولوب.
6-جی تورون سون اویون گونونده E، F، G و H قروپ‌لاری‌نین گؤروش‌لری کئچیریلیب.
اویون‌لاری داها ائرکن ساعاتدا باشلایان F قروپوندا "رئال مادرید" ایسپانیادا اسکاتلندیا "سلتیک"ینی 5:1، آلمانیا "لایپزیش"ی ایسه لهستان-دا اوکراینانین "شاختار دونتسک"ی 4:0 حسابی ایله دارماداغین ائدیب.
"کرال کلوبو" لیدئر قیسمینده پلی-اوفا یوکسلیبسه، آلمانیا تیمی قروپ 2-جیسی کیمی 1/8 فینالا آدلاییب. اوکراینا‌لی‌لار آوروپا لیگی‌نین پلی-اوف وندا موباریزه آپارا‌جاق. "سلتیک" ایسه یورو یورو لیگ لری ایله وداع لاشیب.
E قروپوندا "میلان" دوغما میداندا "سالزبورک"و سیناغا چکیب. "قیرمیزی-قارا‌لار"ا قروپ ایکینجی‌سی اولماق اوچون هئچ-هئچه ده کیفایت ائدیردی. اما میدان صاحیب‌لری ایستک‌لرینه دارماداغینلا چاتیب‌لار.
زاگرب "دینامو"سو اینگیلتره‌ده 1/8 فینالا یوکسلمیش "چلسی"نین قوناغی اولوب. قروپ‌دان چیخماق شانس‌لارینی ایتیرن زاگرب تمثیلچی‌سی آوروپا لیگی‌نین پلی-اوفونا دوشمک اوچون مطلق سفرده غلبه قازانما‌لی، عینی زاماندا "سالزبورک"ون "میلان"ا اودوزماسینی گؤزله‌مه‌لی ایدی. قارشیلاشمادا حسابی زاگرب تمثیلچی‌سی آچسا دا، لندون کلوبو عزمکار غلبه قازانماقلا دینامو زاگربی قروپ سونونجوسو ائدیب.
G قروپوندا دورتموند "بوروسیا"سی "کپنهاگن"له، "منچستر سیتی" ایسه "سویا" ایله قارشیلاشیب. بو قروپدا منچستر و دورتموند تمثیلچی‌لری شامپیون‌لار لیگی‌نین، "سویا" ایسه آوروپا لیگی‌نین پلی-اوفونا وثیقه‌‌نی تامین ائتمیشدی. بو اوزدن ده سون تورون ماتچ‌لاری یالنیز قروپ غالیبینی معین‌لش‌دیرمک باخیمیندان اؤنم داشیییردی. دانیمارکادا هئچ-هئچه قئیده آلینیب. منچسترده ایسه میدان صاحیب‌لری اینام‌لی غلبه سایه‌سینده قروپ بیرینجی‌لیگی تعمین ائدیب‌لر.
نهایت، D قروپوندا نؤوبتی مرحله‌یه چیخماسی دقیق‌لشن تیم لردن پاری سن ژرمن "یوونتوس"لا، "بنفیکا" ایسه حیفا "مکابی"سی ایله اوز-اوزه گلیب. بو گؤروش‌لرین نتیجه‌سی هم قروپ غالیبی‌نین، هم ده آوروپا لیگینه دوشن تیم لرین آدینا آیدین‌لیق گتیریب. پاری سن ژرمن تورینده غلبه قازانماقلا قروپ لیدئری اولوب. "بنفیکا" دا ایسراییلده دارماداغینا سئوینیب. اما بو، قروپ لیدئرلیگی اوچون یئترلی اولماییب. "یوونتوس" آورولیگه وثیقه قازاندیغی حالدا، "مکابی" سونونجو یئری توتوب.
داها اول ایتالیانین "ناپولی" و "اینتر"، اینگیلتره‌نین "لیورپول"، "منچستر سیتی"، "چلسی" و "تاتنهام"، آلمانیانین "بایرن مونیخ"، "بوروسیا" (دورتموند) و "آینتراخت" (فرانکفورت)، ایسپانیانین "رئال مادرید"، فرانسانین پاری سن ژرمن، بلژیک-ین "بروژ"، پورتوقالیانین "بنفیکا" و "پورتو" تیم لری پلی-اوفا وثیقه قازانیب‌لار.
شامپیون‌لار لیگی، قروپ مرحله‌سی
6-جی تور
1 نوامبر
E قروپو
چلسی (اینگیلتره) - دینامو (زاگرب، کرواسی) 1:2
میلان (ایتالیا) - سالزبورک (اتریش) 0:4
خال دورومو: چلسی – 13. میلان – 10. سالزبورگ – 6. دینامو – 4.
F قروپو
رئال (ایسپانیا) - سلتیک (شوتلاندیا) 1:5
شاختار (دونتسک، اوکراینا) – لایپزیش (آلمانیا) 4:0
خال دورومو: رئال – 13. لایپزیش  – 12. شاختار  – 6. سلتیک – 2.
G قروپو
کپنهاگن (دانیمارکا) - بوروسیا (دورتموند، آلمانیا) 1:1
منچستر سیتی (اینگیلتتره) - سویا (ایسپانیا) 1:3
خال دورومو: منچستر سیتی – 13. بوروسیا – 9. سویا – 5. کپنهاگن – 3.
H قروپو
یوونتوس (ایتالیا) – پاری سن ژرمن (فرانسا) 2:1
مکابی (حیفا، ایسراییل) - بئنفیکا (پورتوقالیا) 6:1
خال دورومو: پاری سن ژرمن – 14. بنفیکا – 14. یوونتوس – 3. مکابی – 3.
